Hyggelig lejlighed i gå afstand til alt det man skal se i Firenze. Det tager ca 20 minutter at gå til lejligheden fra stationen, og 20 minutter til Ponte Vecchio og de andre seværdigheder.
Lejligheden i sig selv er udmærket, vi blev modtaget af naboen, der kort på italiensk fortalte om de praktiske oplysninger. Lejligheden var ren og pæn og ligger i et roligt område, uden så mange turister.
Der er ikke så meget at sætte en finger på. Af og til gik varmvandsfyret ud, men det var nemt at genstarte. Sengen jeg sov i var måske lige hård nok, men det er jo en smagssag.
Al kommunikation mellem Nadia og os foregik skriftligt, så vi fik aldrig hilst på hende. Men vi havde et dejligt ophold, og jeg kan godt anbefale lejligheden til andre.